Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 186/11/4403	Nitra, 13.10.2014
EEČ : 2-32-285-2014

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.10.2014, spisová značka 3 Pv 186/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 13.10.2014, spisová značka 3 Pv 186/11/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením prokurátora Okresnej prokuratúry XXXXX sp. zn. 3 Pv 186/2011 zo dňa 21. 10. 2011, ktoré nadobudlo právoplatnosť dňa 24. 01. 2012, bolo podľa § 216 odsek 1 písmeno a), b), c) Trestného poriadku podmienečne zastavené trestné stíhanie vedené proti obvinenému XXXXX za prečin podvodu podľa § 221 odsek 1 Trestného zákona.
	Obvinenému XXXXX bola súčasne podľa § 216 odsek 2 Trestného poriadku určená skúšobná doba podmienečného zastavenia trestného stíhania v trvaní osemnástich (18) mesiacov, ktorá uplynula dňa 24. 07. 2014. Následne boli na obvineného XXXXX vyžiadané správy z Okresného úradu v Nitre - odboru všeobecnej vnútornej správy, z Obvodného oddelenia PZ v Nitre, z Mestského úradu v Nitre a zároveň bol zabezpečený aktuálny odpis z registra trestov na obvineného. Z oznámenia poškodených - XXXXX a XXXXX - vyplýva, že obvinený XXXXX uhradil obidvom poškodeným každému v plnej výške spôsobenú škodu (XXXXX vo výške 840,- € a XXXXX  vo výške 301,40 €).
	Zo zabezpečených materiálov som zistil, že obvinený XXXXX viedol v skúšobnej dobe podmienečne zastaveného trestného stíhania riadny život; nebol v priebehu skúšobnej doby podmienečného zastavenia trestného stíhania súdne trestaný. V skúšobnej dobe nebol prejednávaný za priestupok. 
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e). 
	Vyhodnotiac vyššie uvedené skutočnosti dospel som k záveru, že u obvineného XXXXX sú splnené podmienky pre postup v zmysle § 217 odsek 1 veta prvá Trestného poriadku, a preto som rozhodol tak, ako je to uvedené vo výrokovej časti tohoto uznesenia.

Poučenie:
	Proti tomuto uzneseniu je prípustná sťažnosť, ktorú môžu podať obvinený a poškodený do troch dní od jeho doručenia na Okresnej prokuratúre XXXXX (§ 187 odsek 1 Trestného poriadku, § 217 odsek 3 Trestného poriadku).
         	Sťažnosť má odkladný účinok (§ 217 odsek 3 Trestného poriadku).

nemá Ján Gáfrik
prokurátor